Arcos de la Sierra

Arcos de la Sierra (Arkoj de la Montaro) estas municipo de Hispanio, en la Provinco Kvenko, regiono de Kastilio-Manĉo.

 Loĝantoj 
La lokano nomiĝas "serrano". La censita loĝantaro en 2016 estis de 82 loĝantoj kaj la denseco estas de 2,08 loĝ/km².

 Situo 
Arcos de la Sierra estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la norda parto de la Provinco Kvenko, je altitudo de 1,009 m super marnivelo kaj je 36 km el Kvenko, provinca ĉefurbo, krom je 4 km el Castillejo-Sierra, je kvin el Ribatajada kaj Ribatajadilla kaj je 6 km el Fresneda de la Sierra. La areo de ties teritorio estas de 39,5 km². La geografiaj koordinatoj estas 40°20′49″N 2°06′47″Ok.

 Historio 
Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Arcos de la Sierra, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Arcos de la Sierra kie oni alvenis al la nunaj 82.

Ekde la Hispana transiro al la demokratio la urbestro estis plej ofte de maldekstra partio sed lastatempe el dekstra PP.

 Ekonomio 
Agrikulturo (forstado) kaj brutobredado tradicie. Servoj kaj loĝejoj, ĉefe pro proksimeco al la provinca ĉefurbo kaj pro rura turismo al naturaj vidindaĵoj.

En la Natura Parko kie estas Arcos de la Sierra, oni konstatis la ekziston de totalo de 218 specioj de vertebruloj (40 specioj de mamuloj, 156 de birdoj, 14 de reptilioj kaj 8 de amfibioj), el kiuj kvar estas konsiderataj endanĝerigitaj, 24 vundeblaj kaj 147 de speciala zorgo.

 Vidu ankaŭ 
 Municipoj de Provinco Kvenko

Kategorio:Municipoj de Provinco Kvenko